CELEX: 22007D0088
Language: lv
Date: 2007-07-06 00:00:00
Title: EEZ Apvienotās komitejas Lēmums Nr. 88/2007 ( 2007. gada 6. jūlijs ), ar ko groza EEZ līguma XIII pielikumu (Transports)

13.12.2007   
            
            
               LV
            
            
               Eiropas Savienības Oficiālais Vēstnesis
            
            
               L 328/34
            
         
      EEZ APVIENOTĀS KOMITEJAS LĒMUMS
   
   Nr. 88/2007
   (2007. gada 6. jūlijs),
   ar ko groza EEZ līguma XIII pielikumu (Transports)
   EEZ APVIENOTĀ KOMITEJA,
   ņemot vērā Eiropas Ekonomikas zonas līgumu, kurā grozījumi izdarīti ar Protokolu, ar ko pielāgo Eiropas Ekonomikas zonas līgumu, turpmāk tekstā “Līgums”, un jo īpaši tā 98. pantu,
   tā kā:
   
               (1)
            
            
               Līguma XIII pielikums ir grozīts ar EEZ Apvienotās komitejas 2007. gada 8. jūnija Lēmumu Nr. 54/2007 (1).
            
         
               (2)
            
            
               Eiropas Parlamenta un Padomes 2006. gada 12. decembra Direktīva 2006/94/EK par kopīgiem noteikumiem dažiem kravu autopārvadājumu veidiem (kodificēta versija) (2) ir jāiekļauj Līgumā.
            
         
               (3)
            
            
               Direktīva 2006/94/EK atceļ Padomes 1962. gada 23. jūlija Pirmo direktīvu par kopīgo noteikumu ieviešanu dažiem kravu autopārvadājumiem starp dalībvalstīm, kas ir iekļauta Līgumā (3) un kura tādējādi saskaņā ar Līgumu ir jāatceļ.
            
         
               (4)
            
            
               Direktīva 2006/94/EK ir atceltā tiesību akta kodificēta versija un tālab arī minētā tiesību akta pašreizējā EEZ adaptācija arī turpmāk ir jāsaglabā,
            
         IR NOLĒMUSI ŠĀDI.
   1. pants
   Līguma XIII pielikuma (Padomes 1962. gada 23. jūlija Pirmo direktīva) 25. punkta tekstu aizstāj ar šādu:
   
      “32006 L 0094: Eiropas Parlamenta un Padomes 2006. gada 12. decembra Direktīva 2006/94/EK par kopīgiem noteikumiem dažiem kravu autopārvadājumu veidiem (kodificēta versija) (OV L 374, 27.12.2006., 5. lpp.).”
   
   Direktīvas noteikumus šā Līguma vajadzībām pielāgo šādi:
   
      “Direktīvas noteikumi ir piemērojami vienīgi pašpārvadājumu transportam.”
   
   2. pants
   Direktīvas 2006/94/EK teksts īslandiešu un norvēģu valodā, kas jāpublicē Eiropas Savienības Oficiālā Vēstneša EEZ pielikumā, ir autentisks.
   3. pants
   Šis lēmums stājas spēkā 2007. gada 7. jūlijā, ja EEZ Apvienotajai komitejai ir iesniegti visi paziņojumi saskaņā ar Līguma 103. panta 1. punktu (4).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ pielikumā.
   
      Briselē, 2007. gada 6. jūlijā
      
         
            EEZ Apvienotās komitejas vārdā –
         
         
            priekšsēdētājs
         
         Stefán Haukur JÓHANNESSON
         
      
   
   
      (1)  OV L 266, 11.10.2007., 14. lpp.
   
   
      (2)  OV L 374, 27.12.2006., 5. lpp.
   
   
      (3)  OV 70, 6.8.1962., 2005/62. lpp.
   
   
      (4)  Nav norādītas Konstitucionālās prasības.